Նշվածը տխուր խորհրդածությունների տեղիք է տալիս։ Այս օրերին արագացված կարգով դրվում են Սերժ Սարգսյանի իշխանության հավերժացման հիմքերը։ ՀՀ ոստիկանությունը, ԱԱԾ-ն, Պետական պահպանության ծառայությունը, Պետական վերահսկողական ծառայությունը դառնալու են անձամբ վարչապետին ենթակա պետական կառավարման համակարգի մարմիններ, կառավարության նիստերն անցնելու են դռնփակ եւ այլն։ Այս ամենից արդյոք չի՞ հետեւում, որ ժողովրդի ծոցից ելած ու պետության պաշտպանությանն անդամագրված հերոս զավակները զոհվելիս կամ մահանալիս այսուհետ միայն անձամբ Սերժ Սարգսյանի ցուցումով կարող են դասվել հերոսների շարքը եւ տեղ ունենալ Եռաբլուրի զինվորական պանթեոնում։